CELEX: 62011TN0413
Language: sk
Date: 2011-07-27 00:00:00
Title: Vec T-413/11: Žaloba podaná 27. júla 2011 — Welte — Wenu/ÚHVT — Komisia (zobrazenie kruhu s 12 hviezdami na modrom podklade)

8.10.2011   
            
            
               SK
            
            
               Úradný vestník Európskej únie
            
            
               C 298/20
            
         Žaloba podaná 27. júla 2011 — Welte — Wenu/ÚHVT — Komisia (zobrazenie kruhu s 12 hviezdami na modrom podklade)
   (Vec T-413/11)
   2011/C 298/36
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: Welte — Wenu GmbH (Neu-Ulm, Nemecko) (v zastúpení: T. Kahl, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu z 12. mája 2011 — vec R 1590/2010,
            
         
               —
            
            
               zamietol odvolanie Európskej únie proti rozhodnutiu výmazového oddelenia o návrhu na vyhlásenie neplatnosti ochrannej známky Spoločenstva EDS EUROPEAN DRIVESHAFT SERVICES (a tým aj tento návrh),
            
         
               —
            
            
               zaviazal Európsku úniu na náhradu trov konania v konaniach o neplatnosť a o odvolaní, ako aj trov tohto konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka obsahujúca kruh s 12 hviezdami na modrom podklade pre tovary patriace do tried 7 a 12 — ochranná známka Spoločenstva č. 2 180 800.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: Európska komisia.
   
      Odôvodnenie návrhu na vyhlásenie neplatnosti: ochranná známka Spoločenstva bola zapísaná v rozpore s článkom 7 nariadenia č. 207/2009.
   
      Rozhodnutie výmazového oddelenia: návrh na vyhlásenie neplatnosti dotknutej ochrannej známky Spoločenstva bol zamietnutý.
   
      Rozhodnutie odvolacieho senátu: odvolaniu sa vyhovelo a dotknutá ochranná známka Spoločenstva sa vymazala.
   
      Dôvody žaloby: porušenie článku 7 ods. 1 písm. g), h) a i) článkov 55 a 76 nariadenia č. 207/2009, článku 6 ods. 1 písm. c) Parížskeho dohovoru na ochranu priemyslového vlastníctva a pravidla 37 písm. b) ods. iv nariadenia č. 2868/95, pretože ochranná známka Spoločenstva nebola zapísaná v rozpore s článkom 7 nariadenia č. 207/2009.